Wem

Tref farchnad yn sir seremonïol Swydd Amwythig, Gorllewin Canolbarth Lloegr, ydy Wem.British Place Names; adalwyd 27 Medi 2020 Fe'i lleolir ym mhlwyf sifil Wem Urban yn awdurdod unedol Swydd Amwythig. Saif 9 milltir (14 km) i'r gogledd o'r Amwythig ar y rheilffordd rhwng y dref honno a Crewe yn Swydd Gaer.OS Explorer Map 241, Shrewsbury, Wem, Shawbury & Baschurch. 

Mae enw'r dref yn deillio o'r hen Saesneg wamm, sy'n golygu cors, gan fod tir corsiog yn bodoli yn ardal y dref. Dros amser, cafodd hyn ei lygru i ffurfio "Wem". 
Mae ganddi boblogaeth o oddeutu 5,142.Gwefan ystadegau'r Cyfrifiad Cenedlaethol: Swyddfa Ystadegau Gwladol; adalwyd 09/02/2013

Dos i Wem
Mewn rhannau o'r hen Sir Feirionnydd defnyddir y term "Dos i Wem" i olygu "dos o 'ma", "i ffwr' a thi", "hel dy draed i rwle", "ffŵc off". Gan fod Wem ychydig bach dros y ffin rhwng Cymru a Lloegr grym yr ymadrodd yw "dos allan o'r wlad", "dos yn ddigon pell o'r fan hyn"  O. M. Lloyd O Gader Idris tud 170, Gwasg y Dydd Dolgellau, 1997

Glyn Dŵr
Ym 1410 cafodd tref Wem ei "llosgi'n llwyr a'i gwastraffu gan y gwrthryfelwyr Cymreig" yn ystod Gwrthryfel Glyn Dŵr. 

 Enwogion Wem 

 William Wycherley, dramodydd, yn byw llawer o'i blentyndod yn Trench Farm gerllaw Wem. 
 Barnwr Jeffreys
 William Hazlitt
 Greg Davies Magwyd y digrifwr stand-yp Greg Davies (ganwyd: 1968), yn y dref IMDb Database retrieved 17 March 2018 ac aeth i Ysgol Thomas Adams yn Wem

Pysen bêr

Yn y dref cafodd y bysen bêr ei drin yn fasnachol am y tro gyntaf, o dan yr amrywiaeth o'r enw Eckford Sweet Pea, ar ôl ei ddyfeisiwr, y garddwriaethwr Henry Eckford. Cyflwynodd isrywogaeth o'r bysen bêr gyntaf ym 1882, a sefydlodd yn Wem ym 1888, gan ddatblygu a chynhyrchu llawer mwy o isrywogaethau.

 Chwaraeon 
Mae clybiau chwaraeon yn y dref yn cynnwys:

 Clwb Pêl-droed Tref Wem
 Clwb Criced Wem 
 Clwb Tenis Wem
 3 Clwb Bowlio 

 Bywyd crefyddol 
Yn y dref mae pedair prif eglwys:

 Eglwys Plwyf Anglicanaidd Sant Pedr a Sant Paul 
 Eglwys y Bedyddwyr 
 Yr Eglwys Fethodistaidd 
 Yr Eglwys Gatholig Rufeinig. 

Oriel

Gweler hefyd
 Gorsaf reilffordd Wem

Cyfeiriadau

Categori:Awdurdod unedol Swydd Amwythig
Categori:Trefi Swydd Amwythig